L-UE qed taħdem biex traħħas il-ħlasijiet f'euro. Il-ħlas jew il-ġbid ta' flus f'euro kullimkien fl-UE dalwaqt ser jibda jiswi l-istess bħal f'pajjiżek. Illum il-Kunsill adotta regolament dwar l-allinjament tal-ispejjeż tal-ħlasijiet transkonfinali f'euro bejn il-pajjiżi tal-euro u dawk li mhumiex u li jżid it-trasparenza tat-tariffi relatati ma' servizzi ta' kambju tal-munita madwar l-UE. Għall-ħlasijiet transkonfinali u nazzjonali f'euro fiż-żona tal-euro ilhom japplikaw l-istess tariffi sa mill-2002, filwaqt li l-ħlasijiet transkonfinali f'euro minn pajjiżi barra ż-żona tal-euro huma soġġetti għal tariffi għaljin. Ir-riforma ser tallinja t-tariffi għal ħlasijiet transkonfinali f'euro għal servizzi bħal trasferimenti ta' kreditu, ħlasijiet bil-kard jew ħruġ ta' flus kontanti mat-tariffi għal ħlasijiet nazzjonali korrispondenti tal-istess valur bil-munita nazzjonali tal-Istat Membru fejn jinsab il-fornitur ta' servizz ta' ħlas tal-utent ta' servizz ta' ħlas. Din il-miżura ser testendi l-benefiċċji ta' trasferimenti transkonfinali rħasbl-euro għal 150 miljun klijent ieħor li mhumiex fiż-żona tal-euro, u potenzjalment 2,5 biljun tranżazzjoni aktar kull sena. Barra minn hekk, ser jiġu introdotti aktar rekwiżiti ta' trasparenza dwar it-tariffi għas-servizzi tal-kambju tal-munita. Meta l-konsumaturi jagħmlu ħlasijiet bil-kard jew jiġbdu flus kontanti barra minn pajjiżhom, huma jistgħu jagħżlu jekk iħallsux bil-munita lokali jew bil-munita ta' pajjiżhom. Skont ir-regoli l-ġodda, il-konsumaturi ser jiġu infurmati dwar it-tariffi applikabbli qabel ma jagħmlu l-għażla tagħhom. Dan ser jinkiseb permezz tal-introduzzjoni ta' obbligu li t-tariffi applikati jiġu żvelati bħala marġni kummerċjali perċentwali tat-tariffi kollha fuq il-kambju tal-munita meta mqabbel mal-aħħar rata tal-kambju disponibbli tal-BĊE. Dan il-livell il-ġdid ta' trasparenza huwa maħsub biex jagħmel il-konsumaturi aktar konxji, biex b'hekk tissaħħaħ il-kompetizzjoni bejn il-fornituri differenti ta' servizzi tal-kambju tal-munita. Il-biċċa l-kbira tad-dispożizzjonijiet ser jibdew japplikaw mill-15 ta' Diċembru 2019. Test tar-regolament adottat mill-Kunsill Din ir-riżorsa bħalissa hi disponibbli biss bil-lingwa jew il-lingwi li ġejjin: Ara l-paġna tal-laqgħa